ai4bharat/Pralekha huggingface dataset:
नौवहन मंत्रालय
रो-रो आणि रो-पॅक्स फेरी सेवांकरिता सुधारित मार्गदर्शक तत्वे निश्चित करण्याचे काम उच्च स्तरीय समितीकडे
नवी दिल्ली, 13 फेब्रुवारी 2023
देशातील सामाजिक-आर्थिक आणि नियामक विषयक वातावरणाला मजबूत करण्यासाठी केंद्रीय बंदरे, नौवहन आणि जलमार्ग मंत्रालयाने सागरमाला प्रकल्पाअंतर्गत सागरी उयोगांमध्ये विविध सुधारणा आणि उपक्रमांना चालना दिली आहे. रो-रो  फेरी वाहतूक परिसंस्थेला प्रोत्साहन देऊन या सेवांचा विकास घडविणे हा मंत्रालयाच्या महत्त्वाच्या उपक्रमांपैकी एक उपक्रम आहे.वाहतुकीच्या पारंपरिक पद्धतींशी तुलना करता, कमी अंतराच्या वाहतूक फेऱ्या, कमी वाहतूक खर्च आणि तुलनेने कमी प्रदूषण असे रो-रो फेरी सेवांचे अनेक फायदे आहेत.
सागरमाला कार्यक्रमाअंतर्गत, मंत्रालयाने गुजरातमधील घोघा-हाजिरा आणि महाराष्ट्रातील मुंबई-मांडवा या मार्गावर रो-रो फेरी सेवा कार्यान्वित केल्या आहेत. या सेवांचा वापर करून आतापर्यंत 24.15 लाख प्रवासी, 4.58 लाख मोटरकार आणि 36.3 हजार ट्रक यांची वाहतूक करण्यात आली असून या उपक्रमाने स्वच्छ पर्यावरण आणि लोक कल्याणासाठी मोठे योगदान दिले आहे.
या सेवांचा विकास तसेच परिचालन यांमध्ये प्रमाणबद्धता तसेच सुव्यवस्थितता आणण्यासाठी, केंद्रीय बंदरे, नौवहन आणि जलमार्ग मंत्रालयाने जून 2022 मध्ये ‘भारतातील किनारपट्टी भागात रो-रो तसेच रो-रो पॅक्स फेरी सेवांच्या परिचालनासाठीच्या मार्गदर्शक तत्वांचा मसुदा’तयार करून तो भागधारकांच्या विचारार्थ प्रसारित केला.
यानंतर, सरकारी आणि खासगी भागधारकांकडून मिळालेल्या सूचना तसेच किनारपट्टी भागात सर्वत्र या बाबतीत जागतिक दर्जाच्या पायाभूत सुविधा आणि सेवा उभारण्याच्या हेतूसह, मंत्रालयाने आता दीनदयाळ बंदर प्राधिकरणाच्या अध्यक्षांच्या नेतृत्वाखाली उच्च स्तरीय समितीची स्थापना केली आहे. रो-रो तसेच रो-रो पॅक्स फेरी सेवांच्या परिचालनासाठीच्या मार्गदर्शक तत्वांचा मसुदा तयार करण्यासाठी या समितीची स्थापना करण्यात आली आहे. रो-रो तसेच रो-रो पॅक्स टर्मिनल परिचालकांसाठी आदर्श सवलत करारनामा तसेच रो-रो, रो-रो पॅक्स आणि जलद प्रवासी फेरी सेवांसाठी आदर्श परवाना करारनामा यांचे मसुदे निश्चित करण्याचे काम देखील ही समिती करणार आहे.
फेरी बोटींची सुरक्षा मानके, अतिरिक्त प्रवासी अथवा माल चढवल्यानंतर नियंत्रण प्रणालीची स्थिती, ऑनलाईन तिकीट यंत्रणा, महसुलाचा हिशोब तसेच महसूल वाटपाची यंत्रणा, वैधानिक परवानग्या, अनन्यता कालावधी, नव्या तसेच उदयोन्मुख तंत्रज्ञानांचा समावेश यांसारख्या प्रत्यक्षदर्शी वास्तवांचा शोध घेऊन ही समिती संरचित दस्तावेज तयार करेल जेणेकरून या सेवांमधील अनावश्यक विलंब, मतभेद दूर होतील आणि रो-रो, रो-रो पॅक्स फेरी सेवांच्या सुरळीत आणि सुरक्षित परिचालनाची सुविधा उपलब्ध होईल. यातून सर्व भागधारकांमध्ये व्यापार करण्यातील सुलभतेची भावना वाढीस लागेल आणि अधिकाधिक प्रमाणात देशांतर्गत तसेच आंतरराष्ट्रीय उद्योगांना देशात गुंतवणूक करण्यासाठी आणि व्यापार करण्यासाठी आकर्षित करता येईल.
केंद्रीय बंदरे, नौवहन आणि जलमार्ग मंत्री सर्वानंद सोनोवाल म्हणाले, “प्रस्तावित समिती रो-रो पॅक्स फेरी सेवांच्या विकासासाठी भविष्यकालीन आराखडा निश्चित करून तो सुटसुटीत करेल. देशातील जलमार्गांचा वापर सुरु करून देशाच्या आर्थिक विकासामध्ये त्यांचा समावेश करून घेण्याचे पंतप्रधान मोदी यांचे स्वप्न प्रत्यक्षात साकार करण्याचे उद्दिष्ट देखील यातून साध्य होईल.”
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 142
सुक्ष्म, लघु आणि मध्यम उदयोग मंत्रालय
फिरत्या मधमाशा पालनगृहाला नितीन गडकरी यांनी दाखवला हिरवा झेंडा
नवी दिल्ली, 13 फेब्रुवारी 2020
केंद्रीय सूक्ष्म, लघु आणि मध्यम उद्योग मंत्री नितीन गडकरी यांनी आज नवी दिल्ली येथे फिरत्या मधमाशा पालनगृहाला हिरवा झेंडा दाखवला. मधमाशा पालनात अनेक आव्हाने असतात. या उपक्रमांमुळे मधमाशा पालन सुलभ होईल असे गडकरी यांनी यावेळी सांगितले.
मधमाशा पालन करणाऱ्यांना येणाऱ्या अडचणी दूर करण्यासाठीचा समग्र दृष्टीकोन फिरत्या मधमाशा पालनगृहाच्या माध्यमातून करण्यात येत असल्याचे खादी आणि ग्रामोद्योग आयोगाचे अध्यक्ष व्ही.के.सक्सेना यांनी सांगितले.
प्रायोगिक तत्वावर फिरते मधमाशा पालनगृह दिल्लीच्या सीमेवर मोहरीच्या शेतांजवळ तैनात करण्यात येणार आहे. यशस्वी अंमलबजावणीनंतर देशभरात ही संकल्पना राबवली जाणार आहे.
R.Tidke/S.Kakade/P.Malandkar
(Visitor Counter : 73
पंतप्रधान कार्यालय
पंतप्रधान पार्टनर्स फोरम 2018 चे उद्घाटन करणार
नवी दिल्ली, 11 डिसेंबर 2018
पंतप्रधान नरेंद्र मोदी 12 डिसेंबर रोजी नवी दिल्लीत चौथ्या पार्टनर्स फोरमचे उद्घाटन करणार आहेत. केंद्र सरकार पार्टनरशिप फॉर मॅटर्नल, न्यूबॉर्न ॲन्ड चाईल्ड हेल्थ  यांच्या सहकार्याने 12 आणि 13 डिसेंबर 2018 रोजी दोन दिवसीय आंतरराष्ट्रीय परिषदेचे आयोजन करत आहे. सुमारे 85 देशांचे 1500 प्रतिनिधी महिला, बालके आणि किशोरवयीन मुलांचे आरोग्य आणि कल्याण सुधारणे हा यामागचा उद्देश आहे. सर्व प्रकारचे प्रांत आणि उत्पन्न यांच्या आधारे निमंत्रित देशांची निवड करण्यात आली असून जी-7, जी-20, ब्रिक्स यांसारख्या जागतिक आणि प्रादेशिक मंचाचे अध्यक्षपद भूषवणारे देशही यात समाविष्ट आहेत.
महिला, बालके आणि किशोरवयीन मुलांच्या आरोग्याशी संबंधित समस्या सोडवण्यास गती देण्यासाठी ही उच्चस्तरीय, बहुदेशीय परिषद आयोजित करण्यात आली आहे. पार्टनर्स फोरमसाठी पुढाकार घेत केंद्रीय आरोग्य आणि कुटुंब कल्याण मंत्री जे.पी.नड्डा, चिलीच्या माजी राष्ट्रपती डॉ. मिशेल बॅशलेट आणि प्रसिद्ध अभिनेत्री आणि युनिसेफची सदिच्छादूत प्रियांका चोप्रा या पीएमएनसीएचच्या प्रतिनिधीमंडळाने 11 एप्रिल 2018 रोजी पंतप्रधानांची भेट घेतली, यावेळी पंतप्रधानांनी पार्टनर्स फोरमच्या उद्घाटनासाठी यायचे मान्य केले.
माता आणि बालमृत्यूचे प्रमाण कमी करणे, किशोरवयीन, नवजात तसेच मातेचे आरोग्य सुधारण्याच्या प्रयत्नांना गती देण्यासाठी सप्टेंबर 2005 मध्ये पार्टनर्स फोरम या जागतिक आरोग्य भागीदारीची स्थापना करण्यात आली. 92 देशांचे हजारांहून अधिक सदस्यांची ही भागीदारी असून यात शैक्षणिक, संशोधन संस्था, दाते, आरोग्य सेवेतील व्यावसायिक, बहुपक्षीय संस्था, खाजगी क्षेत्र यांचा समावेश आहे.
यापूर्वी दक्षिण आफ्रिकेतील जोहान्सबर्ग, भारतात नवी दिल्ली आणि टांझानियाच्या दार-ए-सलाम येथे ही परिषद झाली आहे. भारत दुसऱ्यांदा या पार्टनर्स फोरमचे यजमान पद भूषवत आहे.
शाश्वत विकास उदिृष्टे विशेषत: आरोग्याशी संबंधित उदिृष्टे साध्य करण्याच्या दिशेने यशस्वीपणे काम करण्यासाठी जागतिक आरोग्य समुदायाला सहकार्य करणे हा पीएमएनसीएचचा उद्देश आहे.
या परिषदेत चार पूर्ण सत्रे असतील. राजकीय नेतृत्व, बहु-क्षेत्रीय कृती, उत्तरदायित्व आणि भागीदारीचे सामर्थ्य यावर प्रामुख्याने भर राहील. प्रत्येक पूर्ण सत्रानंतर सहा चर्चासत्रे होतील.
N.Sapre/S.Kane/P.Malandkar
(Visitor Counter : 126
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 13 जुलै 2022
|
|
- 199.12 cr vaccine doses have been administered so far under Nationwide Vaccination Drive
- India's Active caseload currently stands at 1,32,457
- Active cases stand at 0.30%
- Recovery Rate currently at 98.49%
- 15,447 recoveries in the last 24 hours increases Total Recoveries to
4,30,11,874
- 16,906 new cases recorded in the last 24 hours
- Daily positivity rate 
- Weekly Positivity Rate 
- 86.77 cr Total Tests conducted so far; 4,59,302 tests conducted in the last 24 hours
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
मंत्रिमंडळ
राष्ट्रीय सफाई कर्मचारी आयोगाचा कार्यकाळ 31.3.2019 च्या पुढे तीन वर्षांसाठी वाढवायला मंत्रिमंडळाची मंजुरी
(नवी दिल्ली, 13 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने राष्ट्रीय सफाई कर्मचारी आयोगाचा कार्यकाळ 31.3.2019 च्या पुढे तीन वर्षांसाठी वाढवायच्या प्रस्तावाला मंजुरी दिली आहे.
वैशिष्ट्ये
राष्ट्रीय सफाई कर्मचारी आयोगाची  स्थापना वर्ष 1993 मध्ये एनसीएसके कायदा 1993 च्या तरतुदीनुसार सुरुवातीला 31.03.1997 पर्यंत करण्यात आली होती. त्यांनतर या कायद्याची वैधता 31.03.2002 पर्यंत आणि नंतर 29.02.2004 पर्यंत वाढवण्यात आली होती. त्यांनंतर एनसीएसकेचा कार्यकाळ बिगर-संविधानिक संस्था म्हणून वेळोवेळी वाढवण्यात आला. सध्याच्या आयोगाचा कार्यकाळ 31.03.2019 पर्यंत आहे.
मुख्य प्रभाव :
या प्रस्तावाचा लाभ सफाई कर्मचारी आणि हाताने साफसफाई काम करणार्यांना होईल. 31.01.2019 अनुसार एमएस अधिनियम सर्वेक्षण अंतर्गत पाहणी करण्यात आलेल्या हाताने साफसफाई करणाऱ्या व्यक्तींची संख्या 14226 आहे. तर नीति आयोगाच्या आदेशाने सामाजिक न्याय आणि सक्षमीकरण मंत्रालयाने केलेल्या राष्ट्रीय सर्वेक्षणानुसार ही संख्या 31128 आहे.
N.Sapre/S.Kane/P.Kor
कार्मिक, सार्वजनिक तक्रार आणि निवृत्ती वेतन मंत्रालय
नोकरी इच्छुकांची वयोमर्यादा वाढविण्यासंदर्भात स्पष्टीकरण
केंद्र सरकारच्या पदांवरील भरती संदर्भात केंद्रीय लोकसेवा आयोगासारख्या संस्था  परीक्षा सुरक्षितपणे आयोजित करण्यासाठी कोविड -19 महामारीच्या सुरक्षा मार्गदर्शक तत्वांचे पालन करत आवश्यक त्या उपाययोजना करत आहे.नागरी सेवेच्या 2020 च्या पूर्वपरीक्षा दिनांक 04.10.2020 रोजी आयोजित करण्यात आली,त्यावेळी केंद्रीय लोकसेवा आयोगाने उमेदवारांना नागरी सेवा पूर्व परीक्षेसाठी परीक्षा केंद्र बदलण्याचा पर्यायही दिला होता जेणेकरून जे उमेदवार कोविड-19 महामारीच्या दरम्यान अन्य ठिकाणी गेले होते ,त्यांना देखील परीक्षेला बसता येऊ शकले असते . हे लक्षात घेता ,महामारीचा काळ आणि टाळेबंदी या कारणास्तव केंद्र सरकारच्या विविध पदांसाठी होणाऱ्या परीक्षांसाठी उमेदवारांची वयोमर्यादा वाढविण्याचा प्रश्न उदभवत नाही.
याप्रमाणेच राज्य सरकारांच्या विविध पदांसाठी नोकरी इच्छुक तरुणांची अधिकतम वयोमर्यादा दोन वर्षांनी वाढविण्याच्या संदर्भातील निर्णय हा संबंधित राज्य सरकारने घ्यायला हवा.
ही माहिती, पूर्वोत्तर राज्य विकास मंत्रालय, पंतप्रधान कार्यालय,कार्मिक, सार्वजनिक तक्रार आणि निवृत्तीवेतन मंत्रालय तसेच अणुऊर्जा आणि अंतरीक्ष ,मंत्रालयाचे केंद्रीय राज्यमंत्री  डॉ. जितेंद्र सिंग यांनी आज राज्यसभेत एका लिखित उत्तराद्वारे दिली.
कौशल्य विकास आणि उद्यमशीलता मंत्रालय
पंतप्रधान नरेंद्र मोदी यांनी विश्वकर्मा जयंती निमित्त आयोजित कौशल दीक्षांत समारंभाला व्हिडीओ संदेशा द्वारे केले संबोधित
धर्मेंद्र प्रधान आणि राजीव चंद्रसेखर यांनी अव्व्वल स्थान पटकावणाऱ्या कौशल्य परिसंस्थेतील 100 निवडक विद्यार्थ्यांना दीक्षांत प्रमाणपत्र देऊन केले सन्मानित
कौशल्य प्रशिक्षणाद्वारे रोजगार शोधणारे देखील रोजगार निर्मिती करत असल्याचे धर्मेंद्र प्रधान यांचे प्रतिपादन
नवी दिल्ली, 17 सप्टेंबर 2022
विश्वकर्मा जयंतीच्या पवित्र दिना निमित्त पहिल्यांदाच आयोजित करण्यात आलेल्या कौशल्य दीक्षांत समारंभामध्ये पंतप्रधान नरेंद्र मोदी यांनी 50 लाख विद्यार्थ्यांना संबोधित केले. या कौशल्य दीक्षांत समारंभाचा उद्देश संपूर्ण कौशल्य परिसंस्थेतील विद्यार्थ्यांचे मनोबल वाढवणे त्याचबरोबर आत्मनिर्भर भारत निर्माण करण्याच्या दिशेने काम करायला त्यांना प्रेरित करणे हा आहे. केंद्रीय शिक्षण, कौशल्य विकास आणि उद्योजकता मंत्री धर्मेंद्र प्रधान यांनी आज नवी दिल्ली येथे कौशल्य विकास आणि उद्योजकता राज्य मंत्री राजीव चन्द्रसेखर यांच्यासह अव्वल स्थान पटकावणाऱ्या  कौशल्य परिसंस्थेतील 100 निवडक विद्यार्थ्यांचा गौरव करून त्यांना दीक्षांत प्रमाणपत्र देऊन सन्मानित केले.
कौशल्य विकास आणि उद्योजकता मंत्रालयाने, सत्र 2021 साठी सीआयटीएस अंतर्गत अखिल भारतीय व्यापार चाचणी  उत्तीर्ण झालेल्या उमेदवारांच्या 20000+ औद्योगिक प्रशिक्षण संस्थांमध्ये  हा समारंभ आयोजित केला होता. दीक्षांत समारंभासाठी टॉपर्सची यादी https://dgt.gov.in. येथे उपलब्ध करण्यात आली आहे.
या कार्यक्रमाला संबोधित करताना पंतप्रधानांनी नमूद केले की भारत 21 व्या शतकात पुढे जात असताना, आज औद्योगिक प्रशिक्षण संस्थेच्या 9 लाखापेक्षा जास्त विद्यार्थ्यांच्या कौशल्य दीक्षांत समारंभामध्ये 40 लाखापेक्षा जास्त विद्यार्थी आभासी माध्यमातून जोडले जाऊन एक इतिहास घडला आहे.
कौशल्य विकास हे सक्षमीकरणाचे साधन असल्याचे धर्मेंद्र प्रधान यांनी यावेळी सांगितले. रोजगार मिळवणाऱ्या व्यक्ती कौशल्य प्रशिक्षणाद्वारे आता रोजगार निर्मिती करणाऱ्या झाल्याचे ते म्हणाले.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
गृह मंत्रालय
2027 पर्यंत भारतीय अर्थव्यवस्थेला जगात तिसऱ्या क्रमांकावर येण्यापासून कोणीही रोखू शकत नाही - केंद्रीय मंत्री अमित शाह
राज्यातील वैद्यकीय आणि तंत्रज्ञान शिक्षण तमिळ भाषेतून उपलब्ध करुन देण्याचे आवाहन, केंद्रीय गृहमंत्री अमित शहा यांनी आज तामिळनाडू सरकारला केले.
तामिळनाडूत इंडिया सिमेंट्सच्या अमृत महोत्सवी सोहळ्याला ते आज उपस्थित होते. त्यावेळी बोलताना ते म्हणाले की मी तामिळनाडू सरकारला वैद्यकीय आणि तंत्रज्ञान शिक्षणात तमिळ हे शिक्षणाचे माध्यम म्हणून उपलब्ध करण्याचे आवाहन करतो. अनेक राज्य सरकारांनी यासाठी प्रयत्न सुरु केले आहेत आणि विद्यार्थीही आपापल्या मातृभाषेत शिकू लागले आहेत, त्यामुळे त्यातून विद्यर्थ्यांना शैक्षणिक लाभ होत आहे, असे त्यांनी स्पष्ट केले.
तमिळ ही जगातील सर्वात प्राचीन भाषांपैकी एक असून तमिळ भाषेचे जतन आणि संवर्धन ही संपूर्ण राष्ट्राची जबाबदारी आहे, असेही ते म्हणाले.
भारत 2025 पर्यंत 5 ट्रिलियन म्हणजेच पाच लाख कोटी डॉलर्सची अर्थव्यवस्था होईल, याचा पुनरुच्चारही त्यांनी या कार्यक्रमात केला. गेल्या आठ वर्षांत, भारताने ब्रिटनला मागे टाकून 11 व्या क्रमांकावरून उडी घेत जगातली 5 वी सर्वात मोठी अर्थव्यवस्था बनण्याचा पराक्रम केला आहे. मॉर्गन स्टॅन्लेने नुकत्याच केलेल्या अभ्यासातही असे भाकीत केले आहे की 2027 पर्यंत भारतीय अर्थव्यवस्थेला जगात तिसरे स्थान मिळण्यापासून कोणीही रोखू शकत नाही, असे गृहमंत्र्यांनी या सोहळ्यात बोलताना सांगितले.
राजकीय स्थैर्य आणि पारदर्शक कारभारामुळे भारत आज वेगाने वाढणारी अर्थव्यवस्था बनला आहे, असेही त्यांनी नमूद केले.
ते म्हणाले की भारताची ही कामगिरी आज संपूर्ण जगाने मान्य केली आहे. आंतरराष्ट्रीय नाणेनिधीने  भारताचे वर्णन, आर्थिक निराशेच्या अंधारातला एक तेजोमय प्रकाश किरण असे केले असल्याचेही अमित शहा यांनी नमूद केले.
IMF च्या अंदाजानुसार 2022-23 म्हणजेच विद्यमान आर्थिक वर्षात स्थूल राष्ट्रीय उत्पन्नातल्या  6.8 टक्के वाढीसह भारत G-20 राष्ट्र समुहात दुसऱ्या क्रमांकावर असेल, असेही त्यांनी सांगितले.
तर 2023-24 मध्ये भारत जीडीपीतल्या 6.1 टक्के वाढीसह, G-20 समुहात पहिल्या क्रमांकावर असेल, असा अंदाजही आंतरराष्ट्रीय नाणेनिधीने व्यक्त केल्याचे अमित शहा म्हणाले .
अर्थ मंत्रालय
2018-19 या वित्तीय वर्षातले डिसेंबरपर्यंतचे प्रत्यक्ष कर संकलन
नवी दिल्ली, 7 जानेवारी 2019
डिसेंबर 2018 पर्यंत 8.74 लाख कोटी रुपये ढोबळ प्रत्यक्ष कर संकलन झाले असून गेल्या वर्षीच्या याच काळाशी तुलना करता यात 14.1 टक्के वाढ झाली आहे.
एप्रिल 2018 ते डिसेंबर 2018 या काळात 1.30 लाख कोटी रुपयांचा परतावा जारी करण्यात आला. आधीच्या वर्षातल्या याच काळाच्या तुलनेत यात 17 टक्के वाढ झाली आहे. एप्रिल ते डिसेंबर 2018 या काळात परतावा समायोजनानंतर एकूण संकलनात 13.6 टक्के वाढ झाली असून तो 7.43 लाख कोटी झाला आहे.
3.64 लाख कोटी रुपये अग्रीम कर संकलन झाले असून गेल्या वर्षी याच काळाशी तुलना करता यात 14.5 टक्के वाढ झाली आहे.
B.Gokhale/N.Chitale/P.Malandkar
(Visitor Counter : 60
पंतप्रधान कार्यालय
पंतप्रधानांनी कर्नाटक मधील नागरिकांना कर्नाटक राज्योत्सवानिमित्त दिल्या शुभेच्छा
पंतप्रधान नरेंद्र मोदी यांनी कर्नाटक मधील नागरिकांना कर्नाटक राज्योत्सवानिमित्त शुभेच्छा दिल्या आहेत.
पंतप्रधान म्हणाले, "कर्नाटक राज्यातील माझ्या बंधू आणि भगिनींना कर्नाटक राज्योत्सवाच्या शुभेच्छा!कर्नाटक राज्यातील नागरीकांच्या सामर्थ्यामुळे आणि कौशल्याने कर्नाटक प्रगतीचे नवे आयाम गाठत आहे. मी कर्नाटकातील नागरीकांच्या आनंदासाठी आणि उत्तम आरोग्यासाठी प्रार्थना करतो."
Karnataka Rajyotsava greetings to my sisters and brothers of Karnataka. Powered by the strength and skills of the people of the state, Karnataka is scaling new heights of progress. I pray for the happiness and good health of the people of Karnataka.
— Narendra Modi  November 1, 2020
ಕರ್ನಾಟಕದ ನನ್ನ ಸಹೋದರ ಮತ್ತು ಸಹೋದರಿಯರಿಗೆ ಕನ್ನಡ ರಾಜ್ಯೋತ್ಸವದ ಶುಭಾಶಯಗಳು. ಕನ್ನಡಿಗರ ಜನ ಶಕ್ತಿ ಮತ್ತು ಕೌಶಲ್ಯದಿಂದ ಕರ್ನಾಟಕ ಪ್ರಗತಿಯ ಉತ್ತುಂಗಕ್ಕೇರುತ್ತಿದೆ. ಕರ್ನಾಟಕದ ಜನತೆಯ ಸಂತಸ ಮತ್ತು ಉತ್ತಮ ಆರೋಗ್ಯಕ್ಕಾಗಿ ನಾನು ಪ್ರಾರ್ಥಿಸುತ್ತೇನೆ.
— Narendra Modi  November 1, 2020
R.Tidke/S.Patgoankar/P.Kor
पंतप्रधान कार्यालय
मौलाना आझाद आणि आचार्य कृपलानी यांच्या जयंतीनिमित्त पंतप्रधानांकडून आदरांजली अर्पित
नवी दिल्ली, 11 नोव्हेंबर 2020
मौलाना आझाद आणि आचार्य कृपलानी यांच्या जयंतीनिमित्त पंतप्रधान नरेंद्र मोदी यांनी आज त्यांना आदरांजली वाहिली आहे.
“राष्ट्राच्या प्रगतीमध्ये अतुलनीय योगदान देणारे उत्तुंग आदर्श म्हणून मौलाना आझाद आणि आचार्य कृपलानी देशाच्या स्मरणात आहेत. गरिबांच्या आणि युवकांच्या सक्षमीकरणासाठी त्यांनी आपले आयुष्य वेचले. त्यांच्या जयंतीनिमित्त मी त्यांना अभिवादन करतो. त्यांनी घालून दिलेले आदर्श आजही आपल्याला स्फूर्ती देतात.” असे पंतप्रधानांनी आपल्या संदेशात म्हटले आहे.
Jaydevi.P.S/J.Waishampayan/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सांस्कृतिक मंत्रालय
आंतरराष्ट्रीय संग्रहालय दिनानिमित्त नवी दिल्लीतील नॅशनल गॅलरी ऑफ मॉडर्न आर्ट येथे दोन प्रमुख प्रदर्शनांचे केंद्रीय मंत्री जी किशन रेड्डी यांनी केले उद्घाटन
आंतरराष्ट्रीय संग्रहालय दिनानिमित्त नवी दिल्लीतील नॅशनल गॅलरी ऑफ मॉडर्न आर्ट  या कलादालनाच्या हस्तांतरण आणि क्षेत्रज्ञ या दोन प्रमुख प्रदर्शनांचे केंद्रीय सांस्कृतिक, पर्यटन आणि पूर्वोत्तर विभागाचे विकास मंत्री मंत्री जी किशन रेड्डी यांनी उद्घाटन केले.
“भारतातील अग्रगण्य कलासंस्था असलेल्या नॅशनल गॅलरी ऑफ मॉडर्न आर्ट, येथे बोलायला मिळणे ही देखील खूप अभिमानाची गोष्ट आहे. संस्थेची स्थापना 1954 मध्ये झाली, त्यावेळी आधुनिक भारताच्या कलेला समर्पित, अशा प्रकारचे ते एकमेव संग्रहालय होते. एनजीएमए कलादालन नंदलाल बोस यांच्यासह 11 नामवंत कलाकारांना समर्पित आहे. नंदलाल बोस यांच्या आई क्षेत्रमणी देवी या मातीची खेळणी बनवत असत आणि त्यांच्याकडूनच नंदलाल बोस यांना प्रेरणा मिळाली,” असे जी किशन रेड्डी यांनी यावेळी सांगितले.
सांस्कृतिक मंत्रालयाने यावेळी दोन उपक्रमांची सुरुवात देखील केली – या अंतर्गत Muum हॅकेथॉनची घोषणा केली आणि ‘म्युझियम ऑफ इंडिया’ हे मोबाईल अॅप सुरु करण्यात आले. संग्रहालय-केंद्रित समस्यांच्या निवारणासाठी उपाययोजना करण्याकरता देशातील सर्वात प्रतिभावंत शोधण्याचे पहिले उद्दिष्ट आहे, तर दुसरे उद्दिष्ट देशभरातील 8 राष्ट्रीय संग्रहालयातील 750 डिजीटाइज्ड वस्तूंना प्रवेश देऊन संग्रहालयांच्या भौतिक आणि भौगोलिक सीमा पुसून टाकण्याचे आहे.
भारतात 1000 हून अधिक संग्रहालये आहेत त्यांचे केन्द्र सरकारमधील विविध मंत्रालये व्यवस्थापन करतात. संस्कृती मंत्रालय, रेल्वे मंत्रालय, आदिवासी व्यवहार मंत्रालय, संरक्षण मंत्रालय, परराष्ट्र मंत्रालय, वस्त्रोद्योग मंत्रालय, भारतीय खाद्य निगम ही मंत्रालये केन्द्रीय पातळीवर संग्रहालयांचे व्यवस्थापन करतात.
पंतप्रधान कार्यालय
भारताचे पंतप्रधान नरेंद्र मोदी आणि डेन्मार्कच्या पंतप्रधान मेट्टे फ्रेड्रीक्सन यांच्या दरम्यान आभासी माध्यमातून शिखर परिषद
नवी दिल्ली, 27 सप्टेंबर 2020
- पंतप्रधान श्री नरेंद्र मोदी आणि डेन्मार्कच्या पंतप्रधान मेट्टे फ्रेडरिक्सन यांदरम्यान 28 सप्टेंबर 2020 रोजी आभासी माध्यमातून द्विपक्षीय शिखरपरिषद घेण्यात येत असून याचे यजमानपद भारताकडे असेल.
- भारत-डेन्मार्क द्विपक्षीय संबंधांमध्ये नियमितपणे उच्चस्तरीय देवाणघेवाण होत असते. ऐतिहासिक संबंध, समान लोकशाही परंपरा तसेच प्रादेशिक आणि आंतरराष्ट्रीय शांतता व स्थैर्याची एकसमान इच्छा यांचा पाया या द्विपक्षीय संबंधांना लाभला आहे.
- भारत आणि डेन्मार्कदरम्यान वस्तू आणि सेवांच्या द्विपक्षीय व्यापारात 30.49% इतकी वाढ झाली आहे. 2016 मध्ये हा व्यापार 2.82 अब्ज अमेरिकी डॉलर इतका होता, तोच 2019 मध्ये 3.68 अब्ज अमेरिकी डॉलर इतका झाला. सुमारे दोनशे डॅनिश कंपन्यांनी भारतात जहाजबांधणी, पुनर्नवीकरणीय ऊर्जा, पर्यावरण, शेती, अन्नप्रक्रिया, स्मार्ट शहरविकास इत्यादी क्षेत्रांत गुंतवणूक केली आहे. 'मेक इन इंडिया' अंतर्गत डेन्मार्कच्या अनेक कंपन्यांनी नवे कारखानेही सुरु केले आहेत. तर माहिती-तंत्रज्ञान, पुनर्नवीकरणीय ऊर्जा आणि अभियांत्रिकीच्या क्षेत्रातील सुमारे 25 भारतीय कंपन्या डेन्मार्कमध्ये कार्यरत आहेत.
- यावेळी भारत आणि डेन्मार्क दरम्यान, बौद्धिक संपदाविषयक सहकार्य करण्यासंबंधी एका सामंजस्य करारावर स्वाक्षऱ्या केल्या जाणार आहेत. तसेच, आणखी महत्त्वाची गोष्ट म्हणजे, ISA अर्थात आंतरराष्ट्रीय सौर संघटनेत डेन्मार्क प्रवेश करणार आहे.
- काळाच्या कसोटीवर खरे ठरलेल्या उभय देशांच्या संबंधांच्या व्याप्तीचा सर्वंकष आढावा घेणे दोन्ही नेत्यांना या आभासी द्विपक्षीय शिखर परिषदेमुळे शक्य होणार आहे. तसेच, परस्पर हिताच्या महत्त्वाच्या मुद्यांवर , बळकट आणि सखोल अशा भारत-डेन्मार्क सहयोगी भागीदारीला, एका व्यापक राजकीय परिप्रेक्ष्यातून दिशा देणेही यामुळे शक्य होणार आहे.
M.Iyengar/J.Waishampayan/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
रामनवमीनिमित्त पंतप्रधानांकडून जनतेला शुभेच्छा
नवी दिल्ली, 13 एप्रिल 2019
पंतप्रधान नरेंद्र मोदी यांनी रामनवमी निमित्त जनतेला शुभेच्छा दिल्या आहेत.
रामनवमीच्या पवित्र पर्वानिमित्त सर्व देशवासियांना हार्दिक शुभेच्छा असे पंतप्रधानांनी म्हटले आहे.
N.Sapre/N.Chitale/D.Rane
(Visitor Counter : 38
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 210.02 cr Total Vaccine doses  have been administered so far under Nationwide Vaccination Drive
- 35,33,466 doses administered in last 24 hours
- India's Active caseload currently stands at 97,648
- Active cases stand at 0.22%
- Recovery Rate currently at 98.59%
- 11,726 recoveries in the last 24 hours increases Total Recoveries to 4,37,23,944
- 9,531 new cases recorded in the last 24 hours
- Daily positivity rate 
- Weekly Positivity Rate 
- 88.27 cr Total Tests conducted so far; 2,29,546 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 22 ऑगस्ट 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 210.02 कोटींचा  टप्पा ओलांडला आहे. देशभरात 2,79,49,087 सत्रांच्या आयोजनातून हे उद्दिष्ट साध्य करण्यात आले. 16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 99 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील उपचाराधिन रुग्णसंख्या आता 97,648 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.22% आहे. परिणामी, भारतातील रोगमुक्ती दर आता 98.59% झाला आहे. गेल्या 24 तासांत 11,726 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,37,23,944 झाली आहे.
गेल्या 24 तासांत, देशात नव्या 9,531 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 2,29,546 चाचण्या करण्यात आल्या. देशात आतापर्यंत एकंदर 88 कोटी 27 लाखांहून अधिक  चाचण्या करण्यात आल्या आहेत. देशात साप्ताहिक पॉझिटीव्हिटी दर सध्या 3.59% आहे आणि दैनंदिन पॉझिटीव्हिटी दर 4.15% इतका नोंदला गेला आहे.
इतर अपडेट्स :
महत्त्वाचे ट्विट्सN.Chitale/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
पंतप्रधान कार्यालय
पंडित जवाहरलाल नेहरू यांच्या पुण्यतिथीनिमित्त पंतप्रधान नरेंद्र मोदी यांनी वाहिली आदरांजली
नवी दिल्ली, 27 मे 2020
भारताचे पहिले पंतप्रधान पंडित जवाहरलाल नेहरू यांच्या पुण्यतिथीनिमित्त पंतप्रधान नरेंद्र मोदी यांनी आज त्यांना आदरांजली वाहिली आहे.
“आपले पहिले पंतप्रधान पंडित जवाहरलाल नेहरू यांच्या पुण्यतिथीनिमित्त त्यांना आदरांजली अर्पण करतो” असे पंतप्रधान म्हणाले.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
औषध क्षेत्रात भारत आणि अमेरिका यांच्यात आंतर संस्था सहकार्य कराराला केंद्रीय मंत्रिमंडळाची मंजुरी
नवी दिल्ली, 17 जुलै 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज भारत आणि अमेरिकेच्या आंतर शैक्षणिक संस्था यांच्या दरम्यान पुनर्निर्मिती औषधे आणि 3डी बायोप्रिंटींग नवीन तंत्रज्ञान शास्त्रीय संकल्पनांचे अदानप्रदान आणि संशोधनाच्या पायाभूत सेवा यांचा संयुक्त वापर या कराराला कार्योत्तर मंजुरी दिली.
लाभ
संयुक्त संशोधन प्रकल्प, प्रशिक्षण कार्यक्रम, परिषद, कार्यशाळा इत्यादींचा या करारांतर्गत समावेश करण्यात आला असून प्रगत शास्त्रज्ञ आणि तंत्रज्ञ या सर्वांसाठी हा करार खुला राहणार आहे. तसेच सर्वोत्कृष्ट शास्त्रीय संशोधनावर आधारित पाठिंबा त्यांना मिळणार आहे.
दोन्ही शैक्षणिक संस्थांनी या करारांतर्गत पारंपरिक, शैक्षणिक, अदानप्रदान करण्याचे ठरवले असून त्याची या करारांतर्गतच विशेष प्रकल्पाच्या विकासासाठी पुढाकार घेणार आहे.
ठळक वैशिष्ट्ये
शैक्षणिक सहभागाद्वारे संशोधन आणि शिक्षण विकासामध्ये सहभाग वाढवण्यासाठी हा करार करण्याचे उद्दिष्ट होते. खालील मुद्यांवर दोन्ही देशांच्या संस्थांद्वारे माहितीचे अदानप्रदान करण्याचे निश्चित करण्यात आले आहे.
- थ्रीडी बायोप्रिंटींग क्षेत्रात प्रोफेसर आणि विद्यार्थी यांच्या प्रशिक्षण, अभ्यास आणि संशोधन विषयक अदानप्रदान
- संयुक्त संशोधन प्रकल्पावर एकत्रित काम आणि
- शैक्षणिक प्रकाशनांच्या माहितीचे अदानप्रदान
पार्श्वभूमी
भारत आणि अमेरिका सरकारच्या परस्पर सामंजस्य लाभ, विज्ञान आणि तंत्रज्ञान क्षेत्रात दीर्घकालीन सहकार्य वाढविण्यासाठी करार करण्यात आला होता. यामध्ये विज्ञान आणि तंत्रज्ञान क्षेत्रात, त्रिवेंद्रम येथील औषधी विज्ञान आणि तंत्रज्ञान संस्था श्री चित्रा तिरुनल, भारत सरकारच्या विज्ञान आणि तंत्रज्ञान विभागांतर्गत राष्ट्रीय इंर्पोटंट संस्था यांचा या करारांतर्गत समावेश झाला आहे.
B.Gokhale/P.Kor
(Visitor Counter : 125
पंतप्रधान कार्यालय
पंतप्रधानांनी सरदार पटेल यांच्या जयंतीनिमित्त वाहिली आदरांजली
नवी दिल्ली, 31 ऑक्टोबर 2020
पंतप्रधान नरेंद्र मोदी यांनी सरदार पटेल यांच्या जयंतीनिमित्त त्यांना आज आदरांजली अर्पण केली.
“राष्ट्रीय एकात्मता आणि अखंडतेचे अग्रणी पोलाद पुरूष सरदार वल्लभभाई पटेल यांना त्यांच्या जयंतीनिमित्त विनम्र आदरांजली.
थोर सरदार पटेल यांच्या जयंतीनिमित्त आदरांजली”, असे पंतप्रधान म्हणाले.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(